Crosstrainer treenaa lähes kaikkia kehon suuria lihasryhmiä, joihin kuuluvat kädet, hartiat, selkä, reidet, pohkeet, pakarat ja keskivartalon stabiloivat lihakset. Kokonaisvaltaisen lihasten aktivoinnin lisäksi crosstrainer polttaa tehokkaasti kaloreita eli auttaa laihdutuksessa, parantaa verenkiertoelimistön toimintaa, kehittää aerobista kuntoa ja lisää keuhkojen hapenottokykyä. Crosstrainerin hyödyt ovat monipuoliset ja se sopii hyvin sekä aloitteleville kuntoilijoille että kokeneemmillekin urheilijoille.